Șofer filmat în timp ce doboară cu camionul o poartă de gabarit din Prahova. Polițiștii au deschis o anchetă
Un șofer de camion este bun de plată, după ce a distrus o poartă de gabarit din Prahova. Conducătorul auto nu a ținut cont de înălțimea autoutilitarei și a forțat trecerea pe sub construcția metalică. Nu a oprit nici când, în urma lui, poarta de gabarit s-a prăbușit. Sesizați de jurnaliștii de la Observatorul Prahovean, polițiștii au anunțat că au deschis o anchetă și îl caută acum pe șofer.